Biblija (Tomislav Dretar)/Svijećnjak sa sedam krakova
Svijećnjak sa sedam krakova

Svijećnjak sa sedam krakova 

31 Potom načinićeš  jedan svijećnjak od čistog zlata. Svijećnjak će biti iskovan; njegovo postolje i šipka, njegove kupe, njegove čašice i njegovi cvjetovi biće jedno tijelo s njim.
32  Šest krakova izlaziće iz njegovih strana, tri kraka svijećnjaka  na jednu stranu, tri kraka svijećnjaka na drugu stranu.
33 Tri kupe u obliku badema s čašicom i cvijetom: isto za šest krakova  koji izlaze iz svijećnjaka.
34  Za svijećnjak sam, četiri kupe u obliku badema, s čašicama i cvjetovima:
35  po jedna čašica pod dvama prvim kracima izišlim iz svijećnjaka, jedna čašica pod dva slijedeća kraka izišla iz svijećnjaka; tako dakle, za šest krakova koji izlaze iz svijećnjaka.
36 Čašice i krakovi činiće jedno tijelo snjim, koji će u cijelosti biti iskovan iz jednog komada, od čistog zlata
37 Načinićeš  mu lampe, sedam na broju; lampe će se zapaliti na takav način da obasjaju prostor pred njim.
38 Njegove štipaljke i njegove plitice biće od čistog zlata.
39  Načiniće se od jednog talenta čistog zlata, on i sav njegov pribor.
40 Gledaj dakle i  načini  prema planu koji ti je bio pokazan na planini.